section_heading: Ostali likovi
paragraph_text: Delov suparnik iz školskih dana, korumpirani policajac Roy Slater (Jim Broadbent), nastupio je tri puta, u epizodama "Neka te dragi redarstvenik čuva", "Do Hulla i natrag" i "Generacija '62.". Lokalni razbojnici, braća Driscoll (Roy Marsden i Christopher Ryan) pojavili su se u jednoj, "Male brige". Odrasli Damien (Douglas Hodge) pojavio se kao svemoćni, krvožedni šef sada multionacionalne korporacije Trotteri: Usluge i poduzetništvo d.o.o. u Rodneyevom futurističkom snu u epizodi "Junaci i zločinci". Rodneyevi i Mickeyjevi prijatelji, slatkorječivi Jevon (Steven Woodstock) i Chris (Tony Marshall), ženski frizer, pojavljivali su se sporadično tijekom šeste i sedme sezone. U dvodijelnom božićnom specijalu iz 1991., "Proroci u Miamiju", u malim cameo ulogama su se pojavili Richard Branson i Barry Gibb. Mike Read pojavio se kao on sam u epizodi Top Of The Pops, u "To je samo rock & roll", a Jonathan Ross pojavio se kao on sam u "Da nas sada mogu vidjeti".